  Анжелика Тихонова Анжелика Тихонова корреспондент Ижкарысь мер транспортын мобильной ватэстъёс пыр тыриськон ортчемысь дугдӥз. Со сярысь «ИПОПАТ» но «ИжГЭТ» огазеяськонъёслэн пресс-службаоссы ивортӥзы. Россиысь куд-ог банкъёслы пумит санкциос кутэмен сэрен, Google Pay, Apple Pay, Samsung Pay ватсэтъёс пыр тыриськыны уг луы. Озьы ик кӧня ке дыр ӵоже MIRPAY пыр но тыриськон уг ужа. Матысь дыре шуг-секытъёсты сэрттозы-пертчозы, сервис нош ик ужаны кутскоз. Кар автобусэн, трамваен, троллейбусэн ветлӥсьёслы транспорт, банк картаосын яке коньдонэн тыриськыны ӵекто. Тодэ вайытом, Россилэн лымшор но шор улосвылъёсысьтыз куд-ог аэропортъёсы самолётъёсты лобанэз огдырлы дугдытонэз 14-тӥ южтолэзёзь азьланьтӥзы. Тегъёс: Мерлык Транспорт тыриськонъёс Удмуртия  